Sena Bwami bwa Leza Buli Mumoyo Wanu?
Bwiinguzi bwamu Bbaibbele
Peepe, Bwami bwa Leza tacili cintu cili mumyoyo ya Banakristo. * Bbaibbele lilaamba kwini nkobubede kwiinda mukwaamba kuti “Bwami bwakujulu.” (Matayo 4:
Bwami bwa Leza bulijisi baleli, balelwa, milawo, alimwi anguzu zyakupa kuti kuyanda kwa Leza kucitwe kujulu alimwi aanyika.
—Matayo 6: 10; Ciyubunuzyo 5: 10.
Mfwulumende ya Leza, naa Bwami, buyoolela “bantu boonse, zisi zyoonse alimwi abantu bamyaambo yoonse” bali anyika. (Daniele 7:
13, 14) Nguzu nzyobujisi zyakulela tazizwi kubalelwa, pele zizwa kuli Leza. —Intembauzyo 2: 4-6; Isaya 9:7.
Jesu wakaambila baapostolo bakwe basyomeka kuti bayoomusangana mu Bwami bwakujulu kutegwa ‘bakakkale azyuuno zyabwami.’
—Luka 22:28, 30.
Bwami bulijisi basinkondonyina, mbobuyoonyonyoona.
—Intembauzyo 2: 1, 2, 8, 9; 110: 1, 2; 1 Bakorinto 15:25, 26.
Bbaibbele taliyiisyi kuti Bwami bwakujulu buli mumoyo wanu mukuti bulalela kwiinda mumoyo wamuntu. Pele lilatondezya kuti “ijwi lya Bwami” naa “makani mabotu aa Bwami” alakonzya alimwi aleelede kwiijatikizya myoyo yesu.
Ino majwi aakuti “Bwami bwa-Leza buli mukati kanu” aamba nzi?
Bamwi bantu banyongana kujatikizya busena nkobubede Bwami akaambo kambolulembedwe lugwalo lwa Luka 17:21 muma Bbaibbele aamwi. Mucikozyanyo, Bbaibbele lya The Bible in Tonga lyaamba kuti “Bwami bwa-Leza buli mukati kanu.” Kutegwa tukamvwisye kabotu kapango aaka, tweelede kulanga-langa makani aamwi aajatikizyidwe.
Jesu wakali kubandika aba Farisi, kabunga kabasololi bacikombelo bakali kumukazya alimwi ibakatola lubazu mukumujaya. (Matayo 12:14; Luka 17:20) Sena ncamaano kuyeeya kuti Bwami bwakali mumyoyo yabo miyumu? Jesu wakabaambila kuti: “Mukati muzwide kuupaupa ameso alimwi abubi.”
Ma Bbaibbele aamwi alaasalazya majwi aa Jesu aali mulugwalo lwa Luka 17:21 kwiinda mukwaamba kuti: “Bwami bwa Leza buli andinywe.” (Ndiswe twasendeka bbala; Contemporary English Version) “Bwami bwa Leza buli akati kanu.” (Busanduluzi Bwanyika Mpya) Bwami bwakujulu bwakali aba Farisi naa “akati” kaba Farisi, mukuti Jesu, walo wakabikkwa a Leza kuti alele kali Mwami, wakaliimvwi kumbele lyabo.
^ par. 3 Zikombelo zinji zya Bunakristo ziyiisya kuti Bwami bwa Leza buli mumuntu, naa mumoyo wamuntu. Mucikozyanyo, ku United States, cikombelo ca Southern Baptist Convention cakaamba kuti Bwami bwa Leza “mbulelo bwa Leza buli mumoyo alimwi amubuumi bwamuntu.” Mbubwenya buyo, awalo Pope Benedict XVI, mubbuku lyakwe litegwa Jesus of Nazareth wakaamba kuti “Bwami bwa Leza bulaboola kwiinda mukuba amoyo uuswiilila.”
run_Latn swh_Latn bem_Latn bem_Latn run_Latn bem_Latn zul_Latn tum_Latn cjk_Latn lug_Latn kon_Latn bem_Latn run_Latn bem_Latn bem_Latn bem_Latn bem_Latn